sukhrobnurali/uzbek-legal-corpus huggingface dataset:
“ONA VA BOLA SKRININGI” DAVLAT TIZIMINI YANADA RIVOJLANTIRISH CHORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasining 2002-yil 5-iyuldagi 242-son qarori bilan tasdiqlangan Oilada tibbiy madaniyatni oshirish, ayollarning sogʻligini mustahkamlash, sogʻlom avlod tugʻilishi va uni tarbiyalashning ustuvor yoʻnalishlarini amalga oshirish chora-tadbirlarining maqsadli dasturi bajarilishini taʼminlash, shuningdek “Ona va bola skriningi” chaqaloqlar va homilador ayollardagi tugʻma va avloddan avlodga oʻtuvchi patologiyani erta aniqlash davlat tizimini yanada rivojlantirish va mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Sogʻliqni saqlash vazirligi va “Sogʻlom avlod uchun” jamgʻarmasining “Pribori oy” firmasidan (Finlyandiya) skrining tadqiqotlari uchun diagnostika toʻplamlarini sotib olish toʻgʻrisidagi taklifiga rozilik berilsin. 2. Quyidagilar: 1998—2001-yillar davrida “Ona va bola skriningi” dasturi doirasida tashkil etilgan skrining markazlari “Wallas Oy” kompaniyasining (Finlyandiya) diagnostika apparatlari, tashkiliy texnika va kommunikatsiya vositalari bilan jihozlanganligi; 2004-yilda “Wallas Oy” kompaniyasining (Finlyandiya) rasmiy eksklyuziv vakili hisoblanadigan “Pribori oy” firmasi (Finlyandiya) bilan “Sogʻlom avlod uchun” jamgʻarmasi oʻrtasida skrining tadqiqotlari oʻtkazish uchun reaktivlar yetkazib berish yuzasidan kontrakt tuzilganligi; “Pribori oy” firmasi bilan tuzilgan 1,1 mln. AQSH dollari summasi miqdoridagi kontraktni moliyalashtirish “Pribori oy” firmasi tomonidan 1 yil muddatga beriladigan foizsiz tovar krediti hisobiga amalga oshirilishi maʼlumot uchun qabul qilinsin. 3. Oʻzbekiston Respublikasi Tashqi iqtisodiy aloqalar agentligi yuqorida koʻrsatilgan kontraktni belgilangan tartibda ekspertizadan oʻtkazsin. 4. Oʻzbekiston Respublikasi Moliya vaziri “Sogʻlom avlod uchun” jamgʻarmasining koʻrsatib oʻtilgan tovar krediti boʻyicha “Pribori oy” firmasi oldidagi majburiyatlari yuzasidan kafolatni Oʻzbekiston Respublikasi Hukumati nomidan imzolashga vakil qilinsin. 5. Oʻzbekiston Respublikasi Adliya vazirligi Oʻzbekiston Respublikasi Hukumati kafolati boʻyicha belgilangan tartibda yuridik xulosa bersin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari S.T. Inomova zimmasiga yuklansin.
ENERGETIK KORXONALAR UChUN YoNGʻIN XAVFSIZLIGI QOIDALARINI TASDIQLASh HAQIDA
(other, 2021-03-31)

Oʻzbekiston Respublikasi elektr energetikada nazorat boʻyicha davlat inspeksiyasi va Oʻzbekiston Respublikasi ichki ishlar vazirligi yongʻin xavfsizligi bosh boshqarmasi Nizomiga muvofiq qaror qilamiz: 1. Ilova* qilinayotgan “Energetik korxonalar uchun yongʻin xavfsizligi qoidalari” tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingandan soʻng oʻn kundan keyin kuchga kiradi.
AUDITORNING MALAKAviy SERTIFIKATINI BERISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2019-03-23)

“Auditorlik faoliyati toʻgʻrisida”gi Oʻzbekiston Respublikasi Qonuniga asosan va Oʻzbekiston Respublikasi Vazirlar Mahkamasining 1992-yil 23-noyabrdagi 553-sonli qarori bilan tasdiqlangan Oʻzbekiston Respublikasi Moliya vazirligi toʻgʻrisidagi Nizomga muvofiq buyuraman: 1. Oʻzbekiston Respublikasi Moliya vazirligi tomonidan 2000-yil 25-sentabrda 68-son bilan tasdiqlangan Auditorlik malakaviy sertifikatini berish tartibi toʻgʻrisidagi Nizomga (2000-yil 13-oktabrdagi 977-son roʻyxat, “Oʻzbekiston Respublikasi vazirliklari, Davlat qoʻmitalari va idoralarining meʼyoriy hujjatlari axborotnomasi” 2000-yil, 19-son) oʻzgartirish va qoʻshimchalar ilovaga* muvofiq kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtgandan keyin kuchga kiradi.
RADIASIYa NATIJASIDA KYeLIB ChIQIShI MUMKIN BOʻLGAN KASALLIKLAR ROʻYXATINI TASDIQLASh HAQIDA
(resolution, 2004-04-19)

Radiatsiyadan zarar koʻrgan fuqarolarga tibbiy yordamni tashkil etish va ulardagi rivojlangan kasalliklarni radiatsiyaga bogʻliqligini aniqlash masalalarini takomillashtirishda, Xalqaro qoʻmitalarning, Mustaqil Davlatlar Hamdoʻstligi davlatlaridagi hamda Oʻzbekiston Respublikasidagi bir qator ilmiy tashkilotlarning tadqiqotlariga asoslangan holda Oʻzbekiston Respublikasi Sogʻliqni saqlash vazirligi va Mehnat va aholini ijtimoiy muhofaza qilish vazirligi qaror qiladi: 1. Radiatsiya natijasida kelib chiqishi mumkin boʻlgan kasalliklar roʻyxati ilovaga muvofiq tasdiqlansin. 2. Ushbu qaror Adliya vazirligi tomonidan roʻyxatga olingan kundan boshlab 10 kundan keyin kuchga kiritilsin. 1. Turli darajadagi oʻtkir va surunkali nur xastaligi. 2. Xavfli oʻsma kasalliklarning (saraton) barcha turlari. 3. Leykoz.
NAQD ChET EL VALYUTASIDA OPERATSIYALARNI AMALGA OShIRISh QOIDALARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2017-12-15)

Oʻzbekiston Respublikasi “Valyutani tartibga solish toʻgʻrisida”gi Qonunning yangi tahririga muvofiq Markaziy banki Boshqaruvi qaror qiladi: 1. “Naqd chet el valyutasida operatsiyalarni amalga oshirish qoidalari”ga (2000-yil 17-avgustdagi roʻyxat raqami 957) ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida Davlat roʻyxatiga olingan kundan 10 kun oʻtgandan soʻng kuchga kiritilsin.
NAMANGAN VILOYATIDA NORIN DARYOSINING SUVNI MUHOFAZA QILISH ZONASINI VA SOHILBOʻYI POLOSASINI BELGILASH TOʻGʻRISIDA
(resolution, 2018-12-10)

Vazirlar Mahkamasining “1999—2005-yillarda Oʻzbekiston Respublikasining atrof muhitni muhofaza qilish ishlari dasturi toʻgʻrisida” 1999-yil 20-oktabrdagi 469-son qaroriga muvofiq va Norin daryosining suv resurslarini ifloslanishdan muhofaza qilishni kuchaytirish maqsadida Vazirlar Mahkamasi qaror qiladi: 1. Namangan viloyatidagi Norin daryosining suvni muhofaza qilish zonasi va sohilboʻyi polosasining umumiy maydoni 1-ilovaga* muvofiq yer egalari, yerdan foydalanuvchilar va ijaraga oluvchilarga biriktirilgan tumanlar boʻyicha tegishli ravishda 4310,7 ga va 459,3 ga etib tasdiqlansin. 2. Namangan viloyati hokimligi: Norin daryosining sohilboʻyi polosasidagi 452,2 ga maydondagi yerlarni oʻrmon melioratsiyasi va boshqa suvni muhofaza qilish tadbirlarini amalga oshirish maqsadida, 2-ilovaga* muvofiq suv xoʻjaligi obyektlari egallab turgan yerlardan tashqari, belgilangan tartibda yer egalari, yerdan foydalanuvchilar, ijaraga oluvchilardan olsin hamda Oʻzbekiston Respublikasi Oʻrmon xoʻjaligi davlat qoʻmitasining oʻrmon xoʻjaligi tashkilotlariga doimiy egalik qilish uchun bersin; Oʻzbekiston Respublikasi Suv xoʻjaligi vazirligi bilan birgalikda, Oʻzbekiston Respublikasi Davlat tabiatni muhofaza qilish qoʻmitasi bilan kelishgan holda, ekologiya jihatidan potensial xavfli obyektlarni 2006-yilgacha suvni muhofaza qilish zonasidan, suv xoʻjaligidan tashqari barcha obyektlarni sohil boʻyi polosasidan chiqarish chora-tadbirlarini ishlab chiqsin va amalga oshirsin; Oʻzbekiston Respublikasi Suv xoʻjaligi vazirligi, Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi bilan birgalikda suvni muhofaza qilish zonasi yerlarini daraxtzorlar barpo etish uchun ajratish imkoniyatini koʻrib chiqsin. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Agrosanoat kompleksi kotibiyatiga yuklansin.
ANDIJON VA NAMANGAN VILOYATLARIDA QORADARYONING SUVNI MUHOFAZA QILISH ZONASINI VA SOHILBOʻYI POLOSASINI BELGILASH TOʻGʻRISIDA
(resolution, 2018-12-10)

Vazirlar Mahkamasining “1999—2005-yillarda Oʻzbekiston Respublikasining atrof muhitni muhofaza qilish ishlari dasturi toʻgʻrisida” 1999-yil 20-oktabrdagi 469-son qaroriga muvofiq va Qoradaryoning suv resurslarini ifloslanishdan muhofaza qilishni kuchaytirish maqsadida Vazirlar Mahkamasi qaror qiladi: 1. Andijon va Namangan viloyatlari hududida Qoradaryoning suvni muhofaza qilish zonasi va sohilboʻyi polosasining umumiy maydoni 1-ilovaga* muvofiq yer egalari, yerdan foydalanuvchilar va ijaraga oluvchilarga biriktirilgan tumanlar boʻyicha tegishli ravishda 7540,7 ga va 1213,1 ga etib tasdiqlansin. 2. Andijon va Namangan viloyatlari hokimliklari: Qoradaryoning sohilboʻyi polosasidagi 1165,5 ga maydondagi yerlarni oʻrmon melioratsiyasi va boshqa suvni muhofaza qilish tadbirlarini amalga oshirish maqsadida, 2-ilovaga* muvofiq suv xoʻjaligi obyektlari egallab turgan yerlardan tashqari, belgilangan tartibda yer egalari, yerdan foydalanuvchilar, ijaraga oluvchilardan olsinlar hamda Oʻzbekiston Respublikasi Oʻrmon xoʻjaligi davlat qoʻmitasining oʻrmon xoʻjaligi tashkilotlariga doimiy egalik qilish uchun bersinlar; Oʻzbekiston Respublikasi Suv xoʻjaligi vazirligi bilan birgalikda, Oʻzbekiston Respublikasi Davlat tabiatni muhofaza qilish qoʻmitasi bilan kelishgan holda, ekologiya jihatidan potensial xavfli obyektlarni 2006-yilgacha suvni muhofaza qilish zonasidan, suv xoʻjaligidan tashqari barcha obyektlarni sohil boʻyi polosasidan chiqarish chora-tadbirlarini ishlab chiqsinlar va amalga oshirsinlar; Oʻzbekiston Respublikasi Suv xoʻjaligi vazirligi, Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi bilan birgalikda suvni muhofaza qilish zonasi yerlarini daraxtzorlar barpo etish uchun ajratish imkoniyatini koʻrib chiqsinlar. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Agrosanoat kompleksi kotibiyatiga yuklansin.
MALAYZIYA BILAN INVESTITSIYa HAMKORLIGINI RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Malayziya bilan investitsiya hamkorligi dasturlarini samarali tayyorlash va amalga oshirish maqsadida Vazirlar Mahkamasi qaror qiladi: 1. Oʻzbekiston Respublikasining Malayziya bilan Hukumatlararo hamkorligi doirasida Investitsiya loyihalarini tayyorlash boʻyicha idoralararo ishchi guruh tarkibi ilovaga muvofiq tasdiqlansin. 2. Quyidagilar Oʻzbekiston Respublikasining Malayziya bilan hamkorligining ustuvor yoʻnalishlari etib belgilansin: Oʻzbekiston Respublikasining uglevodorod resurslarini keng koʻlamda razvedka qilish va qazib chiqarish boʻyicha neft-gaz tarmogʻidagi loyihalarni amalga oshirishga investitsiyalarni jalb etish; elektrotexnika, elektron, kon qazib chiqarish, yengil sanoat, mebel, kimyo, oziq-ovqat va qayta ishlash sanoatida, turizm sohasida va xizmatlar koʻrsatishning boshqa turlarida (sogʻliqni saqlash, taʼlim) qoʻshma korxonalar tashkil etish; sanoat, taʼlim, sogʻliqni saqlash sohasida va moliya xizmatlari sektorida telekommunikatsiyalarning zamonaviy tizimlarini va ilgʻor axborot texnologiyalarini joriy etish; Malayziya kompaniyalarini Oʻzbekistonning real va moliya sektorlari korxonalarini xususiylashtirish jarayoniga jalb etish; ilmiy-texnika hamkorligi, taʼlim va madaniyat sohalarida oʻzaro foydali aloqalarni rivojlantirish. 3. Idoralararo ishchi guruh 2004-yil 1-sentabrgacha Malayziya bilan savdo-iqtisodiy hamkorlik dasturini, shu jumladan birgalikda amalga oshirish uchun ustuvor investitsiya loyihalari roʻyxatini ishlab chiqsin va tasdiqlash uchun Oʻzbekiston Respublikasi Vazirlar Mahkamasiga kiritsin. Savdo-iqtisodiy hamkorlik dasturini tayyorlash doirasida qoʻshma biznes-seminarlar oʻtkazish, Oʻzbekistonning investitsiya va eksport salohiyati koʻrgazmalarini tashkil etish, Oʻzbekiston va Malayziya tadbirkorlari oʻrtasidagi aloqalarni kengaytirish nazarda tutilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va E.M. Gʻaniyev zimmasiga yuklansin.
YER UCHASTKASINI IJARAGA OLISH HUQUQI QIYMATINI BAHOLASH TARTIBI TOʻGʻRISIDA NIZOMNI TASDIQLASH HAQIDA
(resolution, 2019-08-19)

Oʻzbekiston Respublikasi Prezidentining “2004—2006-yillarda fermer xoʻjaliklarini rivojlantirish konsepsiyasini amalga oshirish chora-tadbirlari toʻgʻrisida”gi 2003-yil 27-oktabrdagi PF–3342-sonli Farmoni va Oʻzbekiston Respublikasi Vazirlar Mahkamasining “2004—2006-yillarda fermer xoʻjaliklarini rivojlantirish konsepsiyasini amalga oshirish chora-tadbirlari toʻgʻrisida” 2003-yil 30-oktabrdagi 476-sonli qarori ijrosini taʼminlash maqsadida Markaziy bank Boshqaruvi qaror qiladi: 1. Yer uchastkasini ijaraga olish huquqi qiymatini baholash tartibi toʻgʻrisidagi nizom ilovaga* muvofiq tasdiqlansin.. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
YaGONA IJTIMOIY ToʻLOVNI HAMDA DAVLAT IJTIMOIY SUGʻURTASIGA MAJBURIY BADALLAR VA AJRATMALARNI HISOBLASh, TOʻLASh VA TAQSIMLASh TOʻGʻRISIDA NIZOMNI TASDIQLASh HAQIDA
(resolution, 2011-09-19)

Oʻzbekiston Respublikasining Mehnat kodeksi, “Davlat pensiya taʼminoti toʻgʻrisida”gi Qonuni va Oʻzbekiston Respublikasi Vazirlar Mahkamasining 2003-yil 25-dekabr 567-sonli “Oʻzbekiston Respublikasi Davlat budjetining 2004-yil parametrlari toʻgʻrisida”gi qaroriga asosan Oʻzbekiston Respublikasi Moliya vazirligi, Mehnat va aholini ijtimoiy muhofaza qilish vazirligi, Davlat soliq qoʻmitasi va Markaziy banki Boshqaruvi qaror qiladi: 1. Quyida ilova qilingan yagona ijtimoiy toʻlovni hamda davlat ijtimoiy sugʻurtasiga majburiy badallar va ajratmalarni hisoblash, toʻlash va taqsimlash toʻgʻrisidagi nizom* tasdiqlansin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgandan keyin 10 kun oʻtgach amalga kiritilsin. 3. Ushbu qaror amalga kiritilgandan keyin quyidagilar oʻz kuchini yoʻqotgan deb hisoblansin: “Budjetdan tashqari Pensiya jamgʻarmasiga Davlat ijtimoiy sugʻurtasi boʻyicha majburiy badallar va ajratmalarni hisoblash va toʻlash tartibi toʻgʻrisida”gi yoʻriqnomani (2001-yil 16-mart, roʻyxat raqami 1018-son) tasdiqlash toʻgʻrisidagi Oʻzbekiston Respublikasi Davlat Soliq qoʻmitasi, Markaziy banki Boshqaruvi, Moliya vazirligi va Mehnat va aholini ijtimoiy muhofaza qilish vazirliklarining 2001-yil 7-martdagi 2001-21, 182-v, 17 va 181/2-sonli qarori — Meʼyoriy hujjatlar axborotnomasi, 2001-y., 6-son; “Budjetdan tashqari Pensiya jamgʻarmasiga Davlat ijtimoiy sugʻurtasi boʻyicha majburiy badallar va ajratmalarni hisoblash va toʻlash tartibi toʻgʻrisida”gi yoʻriqnomaga oʻzgartirishlar kiritish”ni (2001-yil 18-oktabr, roʻyxat raqami 1018-1-son) tasdiqlash toʻgʻrisidagi Oʻzbekiston Respublikasi Davlat Soliq qoʻmitasi, Markaziy banki, Moliya vazirligi va Mehnat va aholini ijtimoiy muhofaza qilish vazirliklarining 2001-yil 20-sentabr, 2001-95, 182-V-1, 97 va 05/2573-sonli qarori — Meʼyoriy hujjatlar axborotnomasi, 2001-y., 19-son; “Budjetdan tashqari Pensiya jamgʻarmasiga Davlat ijtimoiy sugʻurtasi boʻyicha majburiy badallar va ajratmalarni hisoblash va toʻlash tartibi toʻgʻrisidagi yoʻriqnomaga oʻzgartirishlar kiritish”ni (2003-yil 24. aprel, roʻyxat raqami 1018-2-son) tasdiqlash toʻgʻrisidagi Oʻzbekiston Respublikasi Davlat Soliq qoʻmitasi, Markaziy banki, Moliya vazirligi va Mehnat va aholini ijtimoiy himoya qilish vazirliklarining 2003-yil 11-aprel, 2003-32, 182-V-2, 50 va 37 sonli qarori — Meʼyoriy hujjatlar axborotnomasi, 2003-y., 7-8-son.
LATVIYA RESPUBLIKASI FUQAROLARI UCHUN VIZA TARTIBOTLARINI SODDALASHTIRISH TOʻGʻRISIDA
(resolution, 2025-10-22)

Oʻzbekiston Respublikasi bilan Latviya Respublikasi oʻrtasidagi siyosiy, savdo-iqtisodiy, ilmiy-texnik va madaniy hamkorlikni yanada faollashtirish, ishbilarmonlik va turistik maqsadlarda Oʻzbekiston Respublikasiga tashrif buyurayotgan Latviya Respublikasi fuqarolari uchun vizalarni rasmiylashtirish tartibotlarini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi: ishbilarmonlik maqsadlarida Oʻzbekistonga tashrif buyurayotgan Latviya Respublikasi fuqarolari uchun bir yil muddatga koʻp martalik vizalarni, Oʻzbekiston Respublikasidagi taklif qilayotgan yuridik shaxsning Oʻzbekiston Respublikasi Tashqi ishlar vazirligiga murojaat qilishiga doir talabni bekor qilgan holda Oʻzbekiston Respublikasining xorijiy muassasalarida, hujjatlarni qabul qilish kunidan tashqari, 2 ish kuni mobaynida rasmiylashtirsin; turist sifatida Oʻzbekistonga tashrif buyurayotgan Latviya Respublikasi fuqarolari uchun 1 oygacha boʻlgan muddatga koʻp martalik vizalarni, turistik tashkilotlarning turistik vaucherlarini taqdim etish zarurligiga doir talabni bekor qilgan holda, hujjatlarni qabul qilish kunidan tashqari, 2 ish kuni mobaynida rasmiylashtirsin. 2. Oʻzbekiston Respublikasining manfaatdor vazirliklari va idoralari oʻz idoraviy hujjatlarini mazkur qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
2004 YILDA BIORESURSLARDAN FOYDALANISh MEʼYoRLARI HAQIDA
(order, 2015-04-20)

“Hayvonot dunyosini muhofaza qilish va undan foydalanish toʻgʻrisidagi”, “Oʻsimlik dunyosini muhofaza qilish va undan foydalanish toʻgʻrisidagi” Oʻzbekiston Respublikasining qonunlari, Oʻzbekiston Respublikasi Tabiatni muhofaza qilish davlat qoʻmitasi Nizomiga muvofiq oʻsimlik va hayvonot dunyosi obyektlaridan foydalanishda talon-toroj boʻlishiga yoʻl qoʻymaslik va ulardan oqilona foydalanish maqsadida hamda biologik resurslardan foydalanish boʻyicha Idoralararo komissiyasi va Oʻzbekiston Respublikasi Fanlar Akademiyasining xulosalari (2004-yil 2-fevral 4/1255-43-sonli va 2003-yil 30-dekabr 4/1255-339-sonli) asosida buyuraman: 1. 2004-yil uchun Kvotalar quyidagicha tasdiqlansin: ov qilish va isteʼmol maqsadida yovvoyi hayvonlarni tayyorlash uchun (1-ilovaga* muvofiq); yovvoyi holda oʻsuvchi dorivor, oziq-ovqatbop va texnik oʻsimliklarni tayyorlash uchun (2-ilovaga* muvofiq). 2. Davlat bionazorati (A.A. Grigoryans): hayvonot va oʻsimlik dunyosidan foydalanish kvotasini taqsimlasin va Qoraqalpogʻiston Respublikasi tabiatni muhofaza qilish davlat qoʻmitasi, viloyatlar tabiatni muhofaza qilish qoʻmitalari eʼtiboriga yetkazsin; 2004-yil ov mavsumini Oʻzbekiston Respublikasi Tabiatni muhofaza qilish davlat qoʻmitasi tomonidan 1997-yil 15-aprelda tasdiqlangan va Oʻzbekiston Respublikasi Adliya vazirligida 1997-yil 1 may, roʻyxat raqami 337-son bilan roʻyxatga olingan “Oʻzbekiston Respublikasi hududida ov qilish va baliq tutish qoidalari”ga muvofiq oʻtkazilishini taʼminlasin; yovvoyi hayvonlarni ov qilish hamda yovvoyi holda oʻsuvchi oʻsimliklarni tayyorlashga ruxsatnomalar belgilangan kvotalar doirasida, ruxsatnoma qiymati toʻlaganidan soʻng berilsin; 3. Ushbu buyruqni bajarilishini nazorat qilish Davlat bionazorati boshligʻi vazifasini bajaruvchi A.A. Grigoryans zimmasiga yuklatilsin.
“OʻZBEKISTON RESPUBLIKASI MARKAZIY BANKI TOMONIDAN TIJORAT BANKLARI VA ULARNING FILIALLARI RAHBARLARI HAMDA BOSh BUXGALTERLARI LAVOZIMLARIGA TAVSIYA ETILAYOTGAN NOMZODLARGA NISBATAN MALAKA TALABLARI QOʻYISh TARTIBI TOʻGʻRISIDA”GI NIZOMGA 3-SON OʻZGARTIRISh VA QOʻShIMChALARNI TASDIQLASh HAQIDA
(resolution, 2005-03-20)

“Oʻzbekiston Respublikasi Markaziy banki tomonidan tijorat banklari va ularning filiallari rahbarlari hamda bosh buxgalterlari lavozimlariga tavsiya etilayotgan nomzodlarga nisbatan malaka talablari qoʻyish tartibi toʻgʻrisida”gi Nizomga 3-son oʻzgartirish va qoʻshimchalar loyihasini koʻrib chiqib va muhokama qilib, Boshqaruv qaror qiladi: 1. Oʻzbekiston Respublikasi Adliya vazirligida 2003-yil 22-yanvarda 1204-son bilan Davlat roʻyxatidan oʻtkazilgan “Oʻzbekiston Respublikasi Markaziy banki tomonidan tijorat banklari va ularning filiallari rahbarlari hamda bosh buxgalterlari lavozimlariga tavsiya etilayotgan nomzodlarga nisbatan malaka talablari qoʻyish tartibi toʻgʻrisida”gi Nizomga 3-son oʻzgartirish va qoʻshimchalar ilovaga muvofiq tasdiqlansin. 2. Ushbu qaror Adliya vazirligida davlat roʻyxatidan oʻtkazilgandan soʻng, 10 kundan keyin kuchga kiritilsin. 1. 8-bandda “Komissiya suhbatidan” soʻzlaridan soʻng “va (yoki) test sinovidan” soʻzlari bilan toʻldirilsin. 2. 10-bandning sakkizinchi xatboshisi quyidagi tahrirda bayon etilsin: “kichik biznesni kreditlash tartibi;” 3. 20-band quyidagi tahrirda bayon etilsin: “20. Xodimning lavozimiga muvofiqligi Komissiya tomonidan oʻtkaziladigan suhbat va (yoki) test sinovi orqali aniqlanadi. Suhbat va (yoki) test natijalariga koʻra nomzodning tavsiya etilayotgan lavozimga muvofiq yoki muvofiq emasligi toʻgʻrisida qaror qabul qilinadi. Mazkur qaror tijorat banklariga hamda Markaziy bankning hududiy Bosh boshqarmalariga yetkaziladi.” 4. 23-bandda “Komissiyaga qayta suhbatga” soʻzlaridan soʻng “va (yoki) test sinoviga” soʻzlari bilan toʻldirilsin.
“OʻZKIMYOSANOAT” DAVLAT-AKSIYADORLIK KOMPANIYASI TASHKILIY TUZILMASINI QISMAN OʻZGARTIRISH TOʻGʻRISIDA
(resolution, 2017-04-24)

Respublika kimyo sanoati korxonalarida yagona texnika siyosatini amalga oshirish, yuqori sifatli, raqobatbardor mineral oʻgʻitlar va oʻsimliklarni himoya qilish kimyoviy vositalari ishlab chiqarishni tashkil etish maqsadida Vazirlar Mahkamasi qaror qiladi: 1. “Elektrokimyozavod” aksiyadorlik jamiyati qoʻshma korxonasi “Oʻzkimyosanoat” davlat-aksiyadorlik kompaniyasiga kiruvchi korxonalar tarkibiga kiritilsin. 2. “Oʻzkimyosanoat” davlat-aksiyadorlik kompaniyasi tashkiliy tuzilmasiga ilovaga muvofiq oʻzgartirishlar kiritilsin. 3. Vazirlar Mahkamasining “Kimyo sanoati korxonalarini boshqarish tuzilmasini takomillashtirish va qishloq xoʻjaligiga agrokimyo xizmati koʻrsatishni yaxshilash chora-tadbirlari toʻgʻrisida” 2004-yil 23-yanvardagi 33-son qaroriga 1-ilova oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklansin.
TIJORAT BANKLARIGA ChET EL VALYUTASIDA OPERATSIYALARNI AMALGA OShIRISh UChUN LITSENZIYALAR BERISh QOIDALARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2017-09-18)

Oʻzbekiston Respublikasining “Valyutani tartibga solish toʻgʻrisida” yangi tahrirdagi Qonuniga asosan Oʻzbekiston Respublikasi Markaziy banki Boshqaruvi qaror qiladi: 1. “Tijorat banklariga chet el valyutasidagi operatsiyalarni amalga oshirish uchun litsenziyalar berish Qoidalari”ga (1998-yil 3-avgustda 463-son bilan davlat roʻyxatiga olingan) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan sanadan 10 kundan oʻtgach kuchga kiritilsin.
YuK TAShISh, GAZ, YoNILGʻI-MOYLASh MAHSULOTLARI, MINERAL OʻGʻITLAR ETKAZIB BERISh BOʻYIChA 2004 YILDA OʻZBEKISTON RESPUBLIKASI HUDUDIDA OʻZARO HISOB-KITOBLARNI AMALGA OShIRISh VA TOJIKISTON RESPUBLIKASINING DAVLAT QARZLARI BOʻYIChA XIZMAT KOʻRSATISh TARTIBI TOʻGʻRISIDA NIZOMNI TASDIQLASh HAQIDA
(resolution, 2005-07-07)

Oʻzbekiston Respublikasi Vazirlar Mahkamasining 2004-yil 4-fevraldagi 67-f-sonli farmoyishi va Oʻzbekiston Respublikasi Hukumati va Tojikiston Respublikasi Hukumatlari oʻrtasida 2004-yilda yuklarni tashish, gaz, yonilgʻi-moylash mahsulotlari yetkazib berish va Tojikiston Respublikasi davlat qarzi toʻgʻrisida 2003-yil 29-dekabrda imzolangan kelishuvga muvofiq qaror qilamiz: 1. “Yuk tashish, gaz, yonilgʻi-moylash mahsulotlari, mineral oʻgʻitlar yetkazib berish boʻyicha 2004-yilda Oʻzbekiston Respublikasi hududida oʻzaro hisob-kitoblarni amalga oshirish va Tojikiston Respublikasining davlat qarzlari boʻyicha xizmat koʻrsatish tartibi toʻgʻrisida nizom” ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin. 3. Mazkur qaror kuchga kirgan kundan boshlab Moliya vazirligi va Markaziy bankning 2003-yil 22-maydagi 70-sonli va 229-V-sonli qarorlari bilan tasdiqlangan “Yuk tashish, gaz, yonilgʻi-moylash mahsulotlari, mineral oʻgʻitlar yetkazib berish boʻyicha 2003-yilda Oʻzbekiston Respublikasi hududida oʻzaro hisob-kitoblarni amalga oshirish va Tojikiston Respublikasining davlat qarzlari boʻyicha xizmat koʻrsatish tartibi toʻgʻrisida nizom” oʻz kuchini yoʻqotadi (2003-yil 10-iyun, roʻyxat raqami 1248-son — Meʼyoriy hujjatlar axborotnomasi, 2003-yil 11-son).